
Daphne Lejuez a dedara su mes independiente 


E miembro di fraccion di MEP, Daphne Lejuez a dicidi 
di retira for di MEP y consecuentemente tambe como 
miembro di fraccion di MEP. Via di un carta di un deur- 
waarder, dirigencia di MEP a ser poni na altura di su 
decision. 

MEP no a spera e forma di proceder aki, pero esaki no 
nifica cu no tin Gobierno. A1 contrario, cu un miembro 
menos, lo sigui traha pa adelanto di Aruba, manera e 
bder di MEP, Evelyn Wever-Croes a duna di conoce. 

Tin tur indicacion cu e ley di Serlimar t’e causa di su 
retiro. Daphne Lejuez no ta y no tabata di acuerdo cu 
e ley aki. Y e no a sconde su opinion. For di dia cu el a 
expresa su mes, Daphne Lejuez a pasa un ola di buling. 
E1 a bira e di tres dama di MEP, cu a bin ta experiencia 
un situacion, cu ora tin diferencia di opinion e presion 
ta masha fuerte. Pero mescos cu e 2 otro miembronan 
den pasado, Daphne Lejuez a para duro pa su opinion. 


E1 a cansa di wanta un cantidad di insulto y intimida- 
cion for di propio coleganan den partido. Nan a bin ta 
acus’e di a bende su mes cu un conocido comerciante 
p’e no sostene e ley di Serlimar. Daphne Lejuez fuera 
di ley Serlimar, tin problema tambe cu e ley di BBO y 
otro cos. 

Daphne Lejuez a desmenti cu ya ta papia di afiliacion 
na un of mas partido politico. Mientrastant e lo keda 
den Parlamento haci su trabao segun su consechi, de- 
fendiendo interes di Aruba. 

Awor Lejuez ta ser considera di a horta asiento di 
MEP, pa cual ya a cuminsa demanda p’e entrega dicho 
asiento. 

Segun constitucion, e asiento no ta di partido, sino di 
e persona cu a huramenta p’e asiento, sin importa cu- 
anto voto el a haya. 



E pregunta a bira despues cu Daphne Lejuez a anuncia 
di a bira independiente y kico awor? 

E “sabionan” di MEP a bin hunto y a analisa e situ- 
acion. Por a sinti cu tin division, pero final- 
mente decision a cay pa no bay eleccion 
awor, maske cu tin Mepista cu nan ta 
confia di lo gana eleccion. Pero mi- 
hor keda, pasobra ainda tin hopi 
trabao pa haci. Y e actual coali- 
sion ta kere cu sosten di 11, nan 
por sigui traha, si tin boluntad. 

Pero observadornan ta bisa te 
ki dia. 

Daphne Lejuez a trece tog al- 
gun punto di interes padilanti, 
y a admiti cu e ley di Serlimar 
a bira e motibo final 
cu a pone dicidi di 
bandona partido 
MEP y fraccion y 
pa declara su mes 
independiente. 


Pa awor, Lejuez ta bisa di lo keda den Parlamento, y 
defende loke ta husto. E hecho cu e ta independiente, 
no ta nifica cu e ta bira oposicion. Si tin leynan cu ta 
merece su voto, e lo vota pe, y esnan cu e no ta di acu- 
erdo, e ta vota contra. 

E no tin pensa aworaki riba su futuro politico 
fuera di e dos añanan cu falta como Parla- 
mentario. E no a dicidi esey ainda y awor 
su enfoke ta pa sigui traha pa locual el a 
huramenta pe. 

Un cos ta sigur, maske e retiro aki ta- 
bata den aire, tog el a sorprende hopi 
hende den MEP y dirigencia di partido 
a admiti esaki, siendo ainda nan tabata 
na mesa intercambiando di opinion. 
Den politica semper mester trata na 
yega na un solucion, pero no 
haci manera Daphne 
Lejuez a haci, segun 
Presidente di partido, 
Hendrik Tevreden. 

Gabinete Wever Croes ta 
depende awo di Rey Ricardo 



Pa: Victor (Toko) Winklaar 


Gabinete Wever Croes tabata un coalicion forma pa partido MEP cu 
9 asiento, pa partido POR cu 2 asiento y partido RED cu solamente 
un asiento, despues di eleccion na 2017. 

Algun ora despues cu resultado di eleccion a bira conoci na 2017, 
un di e prome expresion politico haci pa lider di POR den un 
declaracion na medionan di comunicacion, ta cu su partido POR cu 
su dos asiento, lo bira e yabi di e coalicion actual. 

Un coalicion cu tabata e unico coalicion posibel cu e resultado di 
e eleccion mirando cu partido AVP lo no a traha cu partido POR y 
mirando cu partido MEP lo no traha cu AVP a bin laga pueblo c’un 
Gobierno cu a haci hopi promesa, pero nunca a cumpli cu esakinan. 

Pa dos aña largo e rol di lider di POR tabata bisto den henter pueblo, 
caminda su pensamento y su exigencianan no tabata duna espacio 
pa discusion den e coalicion aki y cierto decision ta confirma esaki 
tambe. Durante ultimo reunion publico caminda a trata e ley di 
Serlimar riba insistencia di Minister Otmar Oduber, ya caba por a 
tuma nota e mensahe politico cu tabata wordo grita for di tribuna 
den direccion di miembronan di e dos fraccionnan MEP y RED, 
bisando cu 2 ta mas cu 9. Un mensahe cu a bin for di un campañado 
conoci di partido POR y kende a wordo atendi tambe pa Presidente 
di Parlamento Adi Thijsen, pero caminda tur hende den sala tabata 
testigo di e mensahe cu partido POR a manda den direccion di 
principalmente fraccion di MEP. 

E reunion a wordo suspendi y ya na dos ocasion no a continua ya 
cu tabatin duda si e ley lo haya e sosten di entre otro miembronan di 
Parlamento cu ta sostene e Gobierno actual. 

Daphne Lejuez, miembro di fraccion di MEP ayera a tuma un 
decision basa riba loke su persona ta kere y ta sostene, sin permiti su 
mes wordo presiona kico pa haci y con pa pensa riba un asunto di 
principio, caminda el a confirma cu e ley di Minister Otmar Oduber, 
no ta un ley cu ta na beneficio di pueblo. Parlamentario Lejuez a 
confirma ayera cu e tabata bou hopi presion contante for di propio 
seno di su partido y seno di e coalicion, p’e cambia su pensamento 
riba e ley aki y sostene esaki ainda. 

Loke ta di admira di Parlamentario Daphne Lejuez ta cu su persona 
despues di hopi tempo, a lanta para y mustra un Gobierno cu ta 
Parlamento ta controla y coregi decisionnan cu Gobiemo ta tuma y 
no cu Gobierno ta dicidi kico ta pasa den Parlamento. 

Un desaroyo negatrivo cu ultimo tempo a wordo confirma pa henter 
Reino Hulandes, esta cu na Aruba ta Gabinete Wever Croes ta dicidi 
kico Parlamentarionan cu ta sostene e coalicion, tin di haci y kico 
nan mag y no mag di haci. 


Esey tabata bisto ora cu Parlamento a trece cambionan den e 
concepto di ley LAFT presenta pa Gobiemo caminda a dicidi di 
introduci un amienda cu varios cambio, cu ta pone cu ta Parlamento 
ta controla presupuesto di Gobierno y cu CFT lo tin cu duna cuenta 
na Parlamento di Aruba. 

Prome Minister Evelyn Wever Croes a pasa man p’e ley, a pone 
den su tas y despues riba su lessenaar y nunca a manda esaki pa 
Gobemador ratifica, loke a pone cu e ley aki ya lo no conoce luz di 
dia. 

Pues Gobierno a gewoon kita poder di Parlamento, of di e tres 
fraccionnan cu ta sostene e coalicion, pone nan mustra ridiculo y 
loke ta mas sobresaliente, t’e hecho cu ningun di nan a bin dilanti y 
yama Gobiemo ‘op het matje’ pa bin duna un splicacion na su HEFE 
cu ta Parlamento. 

Den e decision di ayera di Parlamentario Lejuez, porfin ta mira c’un 
di nan a dicidi di mustra caracter, mustra curashi y mustra un Minister 
cu ta Parlamento ta controla y supervisa maneho di Gobierno y ta 
defende interes di pueblo como representantenan di pueblo. 

No Parlamentarionan cu tey pa hunga bunita, tey pa mira kico 
Gobierno ta dicidi kico nan tin cu haci y cu tin ora ta mustra mas 
gobernante cu nan ta Parlamentario. 

Awor e decision di Parlamentario Daphne Lejuez ta pone Gabinete 
Wever Croes den un situacion hopi delicado, ya cu manera e ex lider 
di MEP, Nelson Orlando Oduber a yega di bisa, 11 kita 1 ta 0, ya 
cu en realidad existencia di Gabinete Wever Croes n’e momentonan 
aki, ta den man di 11 Parlamentario, kendenan den cierto sentido, 
tambe ta practicamente independiente. 

Politicamente mira tin cu bisa cu partido RED y su lider Ricardo 
Croes, a wordo converti n’e momentonan aki, den e YABI di Gabinete 
Wever Croes ya cu e tin e poder total awor, pa defini kico por y kico 
no por segun cu concepto politico. 

Un dia Ricardo Croes of cualkier otro miembro di coalicion lo por 
lanta y dicidi no no acudi na un reunion importante, caminda e ora 
no tin quorum y reunion no por sigui y tur ley cu Gobierno kier pasa 
den futuro, tin cu depende di loke Ricardo Croes ta pensa y lo kier 
haci. 

Sigur si tuma na consideracion cu ya caba el a declara cu si e ley di 
legalisacion di cannabis no pasa, e lo no sostene e ley di Serlimar. 
Ricardo Croes di RED den cierto sentido a wordo converti awor den 
Rey Ricardo y a bira e yabi di e actual coalicion!!! 

Drs. Mervin Wyatt-Ras (AVP) 

Crisis social plan ta ser maluza pa 
nombra coordinadornan di PR 



Parlamentario drs. Mervin Wyatt- 
Ras (AVP) a tuma nota di loke ta 
circulando den medionan social en- 
cuanto abuso di e fondo di e plan di 
crisis. Awor tin un di tres persona 
cu a wordo nombra pa Public Rela- 
tion Coordinator pa Sociaal Crisis- 
plan. Por a tuma nota cu e persona 
aki ta procedente di Serlimar. 
Segun Wyatt-Ras sin wak ken e 
persona aki ta, e ta bay p’e hecho 
cu en principio Crisisplan a wordo 
lanta manera cu tin “crisis” y cu lo 
tabatin hopi caso, cu muchanan a 
muri, y a haci comosifierna nada no 
a wordo haci dor di Gobierno ante- 
rior pa sector social. 

Sinembargo si papia cu personanan 
cu ta traha den sector social hopi di 
nan ta keha cu nan no a haya loke 
Gobierno aki a priminti nan. Gobi- 
erno aki a bin Parlamento un biaha 
so pa presenta su raport di evalu- 
acion di ehecucion di e plan. 


Esaki a base di exigencia di Parla- 
mento durante e reunion publico cu a 
tr ata e fondo p a ehecucion di e plan aki. 
E di dos raportahe Gobierno a djis 
parti’e durante un otro reunion pu- 
blico, pero e no a bin Parlamento, 
specialmente p’esaki. Por a mira 
cu el a bin Parlamento si pa trata 
e plan cu un Parlamentario hulan- 
des. 

Aki un grupo selecta di Parlamen- 
tarionan so tabatey. Riba un foto cu 
nos por a tuma nota di dje den me- 
dionan di comunicacion por a mira 
un miembro di Parlamento cu su se- 
ñora a acuse di maltrato di su yiu. 

E informacion di esaki a circula 
den medionan di comunicacion y 
e Parlamentario aki lo mester a 
bay Sostenemi pa combersacion 
of tratamento, pero el a nenga es- 
aki y no a kier a bay. Anto e ora 
por cuestiona cu ki cara e Par- 
lamentario aki por para eynan? 
E Parlamentario aki cu ta nenga di 
reconoce Sostenemi como instan- 
cia pa busca yudansa pa su famia y 
su yiu ora ta cumbini si ta para pa 
propaga crisisplan. 

Con por ta posibel cu e no kier coop- 
era cu guia di trauma di su propio 
yiu y si ta para hunto cu otronan 
ora ta splica e mesun tipo di prob- 
lemanan aki? Ta importante como 
miembro di Parlamento pa duna 
bon ehempel, en especial ora bo 
partido ta pretende di para pa inte- 
gridad. 


Laga nos bisa nos tur por tin 
problema, nos tur por haya nos 
den un situacion dificil, pero ora 
tin un yiu cu trauma den por 
medio ta necesario cu e mayor 
por carga su responsabilidad. 
Si e partido geel ta responsabel y 
di berdad ta para pa muchanan 
den problema e mester yama un re- 
union cu e politico aki y pone carga 
su responsabilidad. 

Pero e Gobierno aki su Ministers 
tambe cu apoyo di e lider ta trece 
diferente bullyers ora di Reunion 
Publico pa grita oposicion, mientras 
nan ta pretende di ta na banda di 
victima di abuso y maltrato. Pues e 
maneho di e Gobierno aki ta contra- 
dictorio na actuacion di su mes y su 
hendenan. 

Ademas pa loke ta trata e mucha of 
angelitonan cu lamentablemente a 
fayece y cu e Gobierno aki a uza pa 
lanta Crisisfonds, por a tuma nota 
cu e mama di e muchanan a sali for 
di prison y segun medionan social y 
declaracion di un persona e tabata 
baila den club. 

Aki e pregunta ta surgi na unda e 
Ministernan di Husticia, di Asunto 
General y di Asunto Social ta? E re- 
accion di Minister di Husticia riba 
e pregunta encuanto e cantidad di 
castigo cu e mama a haya y cu e 
mama ya a ser libera tabata pa bay 
puntra Ministerio Publico. Kiermen 
cu e Minister aki awor ta laba man 
p’e asunto. Esaki ta contrario na 
locual e tabata vocifera como Par- 
lamentario cu castigonan ta mucho 
abou pa abuso y maltrato. 

Sigui na pagina 5 > 

< Continua di pagina 4 
Awor cu e ta Minister 
e ta manda hende pun- 
tra Ministerio Publico. 

Segun Wyatt-Ras nin- 
gun hende di e Gobi- 
erno aki no ta atende 
cu e caso. A lanta full 
un fondo cu hopi placa, 
esta 18.7 miyon florin 
pa cada aña, pasobra 2 
mucha a fayece y awor 
cu e mama a sali fo’i 
prison niun hende no 
sa di e asunto. A critica 
Gobierno anterior y a 
gaba cu e Gobierno aki 
si ta atende cu abuso di 
menor y asunto social, 
pero nada no ta wordo 
haci. 

A1 contrario awor si 
nos por papia di crisis 
en bista cu e costo di 
bida haltisimo ta haci 
nos hendenan pober y 
hiba nan den un ber- 
dadero crisis financie- 
ro, social y mental. 

Ta di importancia 
p’esnan encarga cu e 
asunto, atende cu e 
mama cu a sali foi pris- 
on pa evita cu actonan 
semehante por ripiti 
nan mes. Pasobra si e 
mama aki tabatey ora 
e padraso a comete 
abuso cu e muchanan 
y asesinato y el a per- 
miti e actonan aki lo 
mester tin contacto cu 
e mama aki pa preveni 
cu den futuro algo se- 
mehante lo por sosode. 


Pero awe tur e mandatarionan cu a haci 
politikeria cu dolor di mucha ta “muisstil” 
y ta laba man. E ora como Gobierno bo 
no ta ”walk bo talk”y bo por ser considera 
mentiroso. Wyatt-Ras ta spera cu e biaha 
aki si e Minister sali for di su escondite y 
splica pueblo kico e lo haci pa preveni den 
e caso aki pa cual tin hopi placa den e fon- 
do pa atende cu n’e. Pero enbez di atende 
cu e casonan concreto aki, e Minister di 
Asunto Social ta scoge pa keda emplea su 
hendenan y amistadnan, e.o. pa haci PR 


p’e plan, mientras e fundacionnan cu ta 
haci trabounan preventivo y curativo no 
ta haya e suma cu el a priminti nan. 
Pasobra segun e Minister nan no ta cumpli 
cu cierto criteria. Mester cambia e forma 
di nenga e instancianan p’asina nan por 
haya sosten pa cumpli cu nan metanan. 
Ta di spera cu e Directora para fuerte pa 
no laga nombramentonan di friends and 
family keda tuma lugar enbez di duna in- 
stancianan e sosten priminti, drs. Mervin 
Wyatt Ras a conclui. 



Disfruta Supenor 


AMPLIA BO COMPRAS Dl DIANAN Dl FIESTA 

CU UN PRESTAMO PERSONAL 

Pa aplica bishita: http://arubabank.com/loans/personal-loan 
Haci un cita na: http://arubabank.com/eappointment 

of yama nos Contact Center na 527-7777 pa informacion adicional 

Documentonan necesario pa aplica: 

• ID Valido (ID) 

• Ultimo dos (2) pay slip 

• Carta di referencia di dunado di trabao 

Oferta valido desde 

november 11 pa december 31, 2019 

Tur cliente existentey nobo di Aruba Bank por participa na e campaña cu ta cuminsa 11 di november, 2019 y ta termina 31 di december 2019. 

Tin condicionnan aplicabel pa por bin na remarke. Aruba Bankta reserva e derecho pa extende, abrevia of termina ecampaña na cualkier momento. 
Den tal caso, lo duna notificacion den medionan di comunicacion, corantnan, television, radio y website. Interes efectivo ta varia entre 13.08% y 
13.32%. Lo cobra un closing fee di 3.18% riba e prestamo. Na momento di aproba e prestamo, condicionnan menciona den Aruba Bank su 
documento oficial di Condicionnan General ta na vigor. Pago adelanta ta permiti. Den caso cu cancela e prestamo prome cu efecha di 
vencimento, banco lo impone un multa di 3% riba e saldo habri cu un minimo di Awg. 500.00. 


PERSONAL 

LOAN 















6 


AWEMainta 


Diahuebs, 14 November 2019 


Scm Nicolas pronto lo conoce un proyecto 
di vivienda inovativo y sostenibel! 

DIARANSON Gobierno, representa 
pa Director di DIP Haime Croes y Di- 
rector di DOW Marlon Croes tabatin un 
encuentro cu e grupo HEXA. 

E grupo a duna presentacion di dise- 
ñonan p’e proyecto di vivienda sosteni- 
bel na San Nicolas “Sunrise Heights San 
Nicolas” cu lo wordo realisa riba e tereno 
cu recientemente Gobierno a haci limpi 
unda antes tabatin dependence Martin 
Luther King/ex EPB. 

Un tereno cu tabatin un edificio den 
ruina riba dje pa mas cu un decada y 
cu tabata un molester p’e becindario pa 
motibo di cu entre otro adictonan am- 
bulante tabata uza e edificio pa actonan 
ilicito. 

MANEHO DI GOBIERNO 

Considerando e gran necesidad pa cas y 
e limitacion di tereno disponibel riba nos 
isla, un maneho cu tin di parti Gobierno 
ta, pa cuminsa construi mas vertical. 

E concepto di e proyecto ta tipo comple- 
ho residencial moderno, inovativo, cu fa- 
cilidad di ehercicio, piscina y parkeo pri- 
va, conhuntamente cu facilidad publico 
manera cancha di basketball y parke 
multifuncional! 

Pues e lo bira un bon opcion di vivien- 
da atractivo p’esnan den clase media, 
hobennan profesional of esnan cu ta 
prefera un hogar tipo condominio. 





15 yrd 

Jumor &jck«f 


Sraa/f feudret 


60 MESTER Dt WASTE BUCKET RESIDENCIAL 
OF COMERCIAL? 


eemeem 

AHATA ta constata cu 


Na october ocupacion tabata flat, no tabatin crecemento 


Aruba Hotel & Tourism Association (AHATA) ta 
acumula e cifranan di ocupacion y prijs di hotel- 
nan tur luna, y pa luna di october 2019 e CEO 
di AHATA, Tisa LaSorte a anuncia cu resultado 
di october ta mustra cu ocupacion a nivela y no 
a crece. 

Den ultimo dos añanan Aruba a experiencia 
crecemento consistente den ocupacion desde 
horcannan di september 2017. Pa motibo di e 
extra demanda pa nos isla, e prijsnan tambe a 
aumenta den ultimo tempo. 

Na october, sinembargo, e ocupacion a keda mes- 
cos cu di october 2018 na 78%. E ocupacion ta un 
tiki mas abou cu di september 2019. 

E balor averahe di cada kamber (ADR) si a crece 
cu 5.3% compara cu october aña pasa, yegando 
$219.76. 

E RevPAR, cu t’e entrada averahe pa tur kam- 
ber disponibel, na october 2019 tabata $171.51, 
cu ta un aumento di 5.4% compara cu un aña 
pasa. 

Si compara e resultado di prome 10 luna di 2019 
cu e mesun temporada di aña 2018 ta nota cu 
ocupacion a subi un tiki cu 1.1 punto, pa un av- 
erahe di 84.9%. ADR a crece cu 6.8% y RevPAR 
a crece cu 8.2%. 

Mientras cu mas inventario ta sigi habri bek den 
region Caribense, e crecemente di demanda pa 
Aruba por ta nivelando. 

Si e trayectoria aki sigui, e prijsnan di kamber lo 
cuminsa baha bek poco-poco. 

Hotelnan cu ta miembro di AHATA ta raporta 
cu actualmente nan ta nota reservacion pa kam- 
ber a nivela pa ultimo 3 luna di 2019 y p’e prome 
3 luna di 2020. Mientrastanto, tin expectativa 
cu aña 2019 lo caba cu cifra positivo pa turismo 
di Aruba. 

E cifranan di AHATA ta basa riba 17 hotel miem- 
bro: Amsterdam Manor Beach Resort, Barceló 
Aruba, Boardwalk Hotel, Brickell Bay Beach 
Club, Bucuti & Tara Beach Resort, Divi & Tam- 
arijn All-Inclusive, Eagle Aruba Resort, Holiday 
Inn Resort Aruba, Hyatt Regency Aruba, Man- 
chebo Beach Resort, Marriott Aruba & Stellaris 
Casino, The Mill Resort, Renaissance Aruba Re- 
sort, The Ritz-Carlton, RIU Palace, RIU Antillas 
y Talk of the Town Hotel. 



THURSDAYS • 9PM -lllPM 


WIN A SHARE OF 

$ 10,000 

FREE PLAY! 

- HOW TO QUALIFY 

Receive one entry for every 50 base-points earned on Thursdays from 
7am through 10:30pm at either Wind Creek casino. 

Starting at 9pm, five names will be drawn each hour for a chance to win a share of 

$10,000 FREE Play. 

#WINNINGMOMENT 

© 

WIND CREEK' 

CASINOS • ARUBA 

Isaira Donata a cumpli 11 aña 





FIN di AÑA 


- PROBEGHA- 


SERVICIO RESIOENCIAL & COMMERCIAL 


f Awg. \ 

Á,50 

pa m 3 
20 m 3 of mas 


Yama awor mes: 

582-4684 

594-3757 


mrbucket@ecotech.aw 

www.ecotecharuba.com 

O SIGI NOS ARIBA FACEBOOK. 



NA Kas Ariba, a celebra su 11 aña, Isaria Donata. E1 a 
celebra cu su mama, Isaura, tata Alex, rumannan y wela 
cu demas famia y invitadonan. Isaira masha pabien y hopi 
aña mas di bida. 

Rocco Tjon di MEP: 

"Nos ta spera 
cu Hulanda, 
parti cularmente 
sr. Raymond 
Knopssa di 
mantene su mes 
na hechonan 


“NAJAARSNOTA” 2019 ta prueba cu presupuesto 2019 tabata 
realistico y a wordo ehecuta responsabel. Diabierna awor Parlamento 
ta trata e “Najaarsnota” 2019. Esaki ta un resumen a base di cifranan 
imparcial y realistico con Gabinete Wever-Croes a ehecuta Presupuesto 
2019. Loke ta resalta mesora ta cu na 2019 e deficit di 25 miyon florin 
ta wordo logra y te hasta nos lo conoce un deficit di solamente 19 miyon 
florin. Esaki ta nifica un “financieringssaldo” di -0.35% enbes di -0.5%, 
manera stipula. 

PRESUPUESTONAN REALISTICO 

Na 2018 pais Aruba a conoce un presupuesto supletorio “budget neu- 
tral”. Esaki despues cu pa 8 aña Mike Eman no por a logra esaki. 

E “Najaarsnota” 2019 ta indica cu den presupuesto supletorio 2019 Go- 
bierno no lo pidi fondonan adicional. Es decir lo cumpli cu e apoderacion 
cu nan a ricibi for di Parlamento. 

Pa 2019 economia di Aruba, segun cifra di Banco Central di Aruba, lo 
crece cu 2.4%. Sinembargo Gobierno a uza un crecemento di solamente 
1% pa sera presupuesto. Esaki ta ilustra e seriedad y grado di respon- 
sabilidad cu cual Gabinete Wever-Croes ta goberna. 

DEBE NACIONAL DI PAIS ARUBA 

Segun e “Najaarsnota” 2019 nos debe lo baha pa fin di 2019 cu 29.25 
miyon florin. Y na 2020, si compara esaki cu 2019, nos debe lo a baha cu 
alrededor di 1.24%. 

E tendencia di rebaho aki lo continua tambe e añanan nos dilanti debi 
na un maneho responsabel. 

PA CONCLUI 

Normanan financiero y di personal, manera stipula y palabra tambe a 
wordo logra. Esaki ta prueba cu Prome Minister sra. mr. Evelyn Wever- 
Croes ta mantene su mes na palabracionnan haci y hechonan. 

Nos ta spera cu Hulanda y particularmente sr. Raymon Knops, tambe 
sa di mantene su mes na hechonan y tuma un decision corecto dia 22 di 
november awor. 


03 VIP At Paseo 
Herencia 

582-3693 


dD Palm Beach 
Plaza Mall 

586.0074 

caribbeancinemas.com 
Caribbean Cinemas Aruba 



( MON-FRI 4:45 7:00 9:15 
SAT-SUN 2:30 4:45 7:00 | 9:15 

ED SKREIN | PATRICK WILSON 


MIDWAY 


WITH DUTCH SUBTITLES 


03 


MON-FRI 8:00 
SAT-SUN 2:00 | 5:00 | 8:00 


r=RMii\fvraR 

DARK F A T E 

WITH SPANISH SUBTITLES \ñ\ 

q 


MON-FRI 5:! 

>0 1 8:40 

SAT-SUN 3:( 

)0 | 5:50 | 8:40 

MON-FRI 3:51 

316:35 19:30 

SAT-SUN 1:0! 

51 3:5016:35 19:30 


ANGELINA JOLIE | ELLE FANNING 

iStf***^ u 

MflLEFlCEDT 

MISTRESS O F EVIL 

WITH SPANISH SUBTITLES [PG] 


03 


MON-THU 5:15 


FRI 5:15 
SAT 2:40 
SUN 2:40 


7:50 

10:25 

7:50 110:25 
7:50 


OSCAR ISAAC | CHARLIZE THERON 



EWAN MCGREGOR | REBECCA FERGUSON 

DOCTOR 

SLEEP 


s 


WITH SPANISH SUBTITLES \PG\ 

MON-FRI 4:40 16:50 
SAT-SUN 2:301 4:4016:50 


WITH SPANISH SUBTITLES M 


QJ MON-SUN 9:00 


OPENING NOVEMBER 21: 

A BEAUTIFUL DAY IN THE NEIGHBORHOOD, 21 BRIDGES, FROZEN II 

OPENING NOVEMBER 22: PAGALPANTI 


THE MAGIC OF THE MOVIES 
ON YOUR MOBILE DEVICE 


App Store 


Google Play 

Un alcalde en apuros 



Sr. Pedro Antonio Vargas Alvarez 
Autor y poeta a entrega su ultimo 
publicacion, ‘Un alcalde en apuros’ 
na Directora di Biblioteca Nacional 
Aruba, sra. Astrid Britten y su co- 
lega bibliotecaria, Yosmar Maduro- 
Sneek. 

Autor y poeta Colombiano, Pedro 

/ 

Antonio Vargas Alvarez, ta na Aru- 
ba pa algun siman. 

E1 a participa na biblioteca su Fes- 
tival di Buki pa Mucha. Aña pasa 
sr. Vargas Alvarez a participa pa di 
prome biaha y el a gusta asina hopi 
cu el a compromete su mes pa par- 
ticipa un biaha mas. 


Pedro Antonio Vargas Alvarez a 
nace na Bogotá, Colombia y a stu- 
dia Literatura y Arte dramatico, e 
ta actor, poeta y escritor. 

E tabata Alcalde di Guataqui na 


Cundimamarca y den e obra aki 
sr. Vargas ta trata diferente tema 
un poco y tambe su experencianan 
como alcalde y diferente situacion 
comico durante su carera. 



Buscando un 
prestamo pa drecha 
bo cas pa temporada 
di Pasco? 

Pa mas informacion ofun cita yama 523-2250 



BANCO Dl CARIBE 

Banking Together 

SERENITY ESCAPE 


Indulge your mind, body, and soul in a 50-minute relaxation massage for only AWG 130 
Upgrade to a stress relief massage for AWG 10 or deep tissue massage for AWG 20 


To schedule an appointment contact us at 527.2525 

Promotion volid till December 15, 2019 


THE RITZ - CARLTON SPA 

ARUBA 


Casonan cu awe Corte di Prome 
Instancia tin pa trata awe 



Horario 

Sospechoso 

Acto Castigabel 

08.30 

R.M.M.T. 

M.T. ta wordo acusa di destruccion riba 23 di juni 2019. 

09.00 

E.A.V.S. 

V.S. ta wordo acusa di desfalco y estafa na aña 2018. 

09.30 

J.A.L.J. 

L.J. ta wordo acusa di maltrato riba prome di mei 2018. 

10.00 

R.J.B. 

B. ta wordo acusa di importacion y/of venta y/of entrega y/of posesion di cocaine riba 18 di februari 2018. 

E ta wordo acusa di a intencionalmente importa remedinan no-registra y/of entrega y/of bendi y/of tabatin den 
stock riba 18 di februari 2018. 

10.25 

J.R.M. 

M. ta wordo acusa di posesion di un arma (un cuchio) riba caminda publico riba 15 di januari 2017. 

10.45 

R.L.P. 

P. ta wordo acusa di posesion di hennep riba 19 di oktober 2018. 

11.10 

B.A.J. 

E.C.A.d.l.C. 

J.N.C.B. 

J. y A.d.l.C. y C.B. ta wordo acusa di intento di atraco riba un pompstacion riba 25 di april 2019. 

A.d.l.C. a wordo acusa di a maltrata un persona cu mokete riba 30 di november 2018. 

Sorpresa grandi pa Geraldine Jean-Bapti ste 

El a bira empleado di Iuna na Hospital 



Geraldine Jean-Baptiste, dietista na Hospital, a ricibi un 
sorpresa hopi agradabel ora cu el a yega pa un ‘meeting’ di 
trabao. Su coleganan di diferente departamento, hunto cu 
su famia a reuni pa celebra e hecho cu a scoge Geraldine 
como empleado di luna di october na Hospital. 

Geraldine tabata hopi emociona y el a comenta cu e no ta- 
batin niun idea y no a ripara net nada. 

Pero unabes el a yega, el a realisa kico tabata pasando. E1 
a gradici y yama su coleganan hopi danki pa a scog’e p’e 
bunita distincion aki. 

UN PERSONA STIMA 

Geraldine ta un persona stima cerca su coleganan y tambe 
pashentnan. E ta splica cu e ta purba di trata su coleganan 
mescos y semper cu un sonrisa riba su cara. 

E ta ‘take care’ di su pashentnan, ta tuma tempo pa nan y 
pa cualkier pregunta di parti di su coleganan, sea ta colega- 
nan di cushina of di su coleganan dietista, semper ta purba 
yega na otro pa solucion. 

UN CONTACTO DIRECTO 

Sra. Rachel Kraaijvanger, Manager Revalidatie y Parame- 
dische Ondersteuning, Endoscopie y Functie, a conta cu 
tempo el a cuminsa 7 aña pasa como logopedista e tabatin 
un contacto hopi directo cu Geraldine como colega. 


E tabata traha hopi di cerca cu e dietistanan y trahando cu 
Geraldine, p’asina yuda pashentnan lo mihor posibel. 

Nan tabata reuni cu cushina y dokternan p’asina percura 
p’e pashentnan haya e mihor cuminda y e mihor consisten- 
cia cu e pashent tabatin mester pa su salud. 

Na momento cu el a bira hefe di e departamento, e rolnan a 
cambia un tiki. Pero banda di esey, nan relacion ta uno di 
bon comunicacion, cu hopi respet pa otro, pero tambe ainda 
debes encuando por discuti riba e mihor tratamento pa un 
pashent cual sra. Kraaijvanger ta haya hopi bon, cu ta de- 
mostra cu Geraldine ta keda ‘on top of it’. 

Geraldine ta un colega cu por conta riba dje. Un si ta un si, 
un no ta un no y esey ta un caracteristica hopi bon di Ger- 
aldine. Banda di esaki e ta semper cla pa yuda. 

Su famia e tin na prome lugar, cual tambe sra. Kraaijvan- 
ger ta boga p’e y manera e flor geel cu a regala Geraldine, ta 
nifica cu semper Geraldine ta alegre y ta traha cu sonrisa 
na trabou. 

Durante e reconocimento aki, Director di Cuido di Hospital, 
sr. Ezzard Cilié, a hiba algun palabra felicitando Geraldine 
y gradiciend’e pa su sosten incondicional na bienestar di 
pashentnan. Pabien Geraldine cu bo reconocimento! 

Donacion buki submarin pa Imeldahof 



DEN siman di Festival di buki, Denise de Jongh-Re- 
kwest, autor di e buki nobo ‘Bin, bin, sigui mi subma- 
rin’ a haci entrega di buki pa cada mucha di Imelda- 
hof. Cu e donacion di Avis Rent A Car, Divi Impact 
Foundation y Denise su editorial Request Publishing, 
nan ta motiva y promove lesamento serca e muchanan. 

E empleadonan di Imeldahof y e muchanan a ricibi e 
donacion cu hopi entusiasmo y nan tabata mas con- 
tento ainda cu e autor a firma den buki di cada un. 
Wendy de Cuba di Avis Rent a Car, comicion di Divi 
Impact Foundation y autor ta contento y satisfecho di 
por pone un sonrisa riba cara di e muchanan di Imelda- 
hof, siña nan cu lesa ta pa diberti y na mes momento e 
ta siña nan cu tene nan ambiente limpi ta un actitud 
positivo y duradero. 

Bin, bin, sigui mi submarin ta contribui grandemente 
na desaroyo sostenibel di medio ambiente. Denise de 
Jongh-Rekwest ta gradici tur mucha, mayor, scol, do- 
centenan, Biblioteca di Aruba pa e bon bini caluroso 
den e siman di Festival di buki organisa pa Biblioteca 



Dcnise dc Jongh-Rekwcst 

fffrfora mvnip 


Nacional Aruba. 

Riba e potret Wendy de Cuba di Avis Rent a Car y au- 
tor Denise de Jongh-Rekwest ta haci entrega di buki 
na Liliana di Imeldahof. 

Polis a atende dama, kende supuestamente a bira malo 




DIARANSON mainta Polis a wordo in- 
forma cu lo tin un dama benta panort di Wit 
Gele Kruis na Playa. Habitantenan a pensa 
cu kizas e persona lo a bira malo of algo otro 
a pase. 

Polis mesora a bay n’e sitio indica y berdad a 
topa cu e dama kende a bisa nan cu el a trom- 
pica. 

Esey muy probablemente t’e berdad, pa mo- 
tibo cu e tabata bebi. Polis lo a confirma esaki 
cu e holor di alcohol. 

Pa buena marcha y evita cu e dama por haye 
den otro problema a dicidi di hibe warda, unda 
cu nan lo por lage sea yama un famia pa buske 
of pone den un cel te ora e bin bij. 

No por descarta cu e dama aki lo tin un prob- 
lema cu alcohol y si t’asina e lo mester haya 
ayudo profesional. 


Nissan Cube a perde control y a bay dal contra heki di compania di auto 




DIARANSON madruga Polis a bay 
na altura di Stern situa na Tanki Leen- 
dert, unda cu un auto lo a accidenta. 
Na yegada Polisnan a topa cu un Nis- 
san Cube, cu a dal contra cura di e com- 
pania bashando e abou. 

N’e sitio e chauffeur a bisa Polis cu e 
tabata bayendo direccion rotonde Tan- 
ki Leendert ora un auto lo a sab su di- 
lanti. 

Aki ta unda e lo a bay maniobra pa evi- 
ta un dalmento y a bay caba ta kibra 



heki di e compania. E heki a cay riba 
dos auto causando daño na ambos. 

Polis a laga e chauffeur supla y a re- 
sulta cu el a pasa e bmite un poco. 
Segun nos por a compronde, e chauf- 
feur a admiti na Polis cu el a dal “dos 
drinks”. Dor di e resultado cu a pasa 
un tiki over, Polis a detene e chauffeur, 
y a hibe warda unda cu probablemente 
lo usa un aparato mas grandi pa test e 
chauffeur mihor. 

Multiple Campeon Mundial, 


Sarah Quita 
Offringa a 
tene charla pa 
alumnonan di 
EPB San Nicolas 



DIAMARS mainta e 17 bez Campeon Mundial di Windsurf, Sarah 
Quita Offringa a bin duna un charla na EPB San Nicolas. E orguyo di 
Aruba su deporte a bin conta e alumnonan con el a inicia n’e deporte di 
windsurf y logra su soñonan bira un realidad. 

Por medio di un prestacion “powerpoint” e alumnonan a conoce e de- 
porte y e diferente disciplinanan cu Sarah Quita ta eherce durante tur 
su competencia bishita rond mundo. 

Mas cu claro e competencia y titulonan mundial no a bay sin su sacrifi- 
cio di su mes y sigur di su famia cu semper a para tras di su exitonan. 
Saraha Quita a pone hopi enfasis riba e combinacion estudio y deporte 
cu ta bay hunto esaki sigur pa un bon desaroyo y formacion como per- 
sona. Si tur dos bay segun planificacion y metanan poni bo por yega hopi 
leu den bida. 

Na final tur mucha a aplaudi e presentacion di Sarah Quita y haya e 
oportunidad pa haci pregunta na cual Sarah Quita a contesta tur. 
Tambe e alumno y docentenan a saca potret p’asina keda cu un bunita 
recuerdo. Director di EPB San Nicolas, sr. Gregorv Mathilda den pres- 
encia di Unit Manager di Startjaar, sra. Esactherine Helder a otorga 
dos bunita obsekio na Sarah Quita Offringa como muestra di aprecio pa 
su bunita trabou desplega pa nos comunidad y fungi como un ehempel 
pa nos muchanan. 

MIAMI ART WEEK 

December 2-8, 2019. 


Prome parti di un articulo tocante e evento global di arte na Miami 
Pa: Stan Kuiperi / ArtViews Aruba. 


PA trinta y pico pais di region Caribe, Miami semper a hunga un 
papel prominente como destinacion pa compras, entretenimento, y 
estudio. Hopi isla hasta ta modela nan mes segun e ‘estilo Miami’ 
pa nan industria turistico. Sinembargo, p’esnan cu ta mira mas leu 
cu ‘sun, sea and sand’, e Miami Art Week ta un mecca cultural y un 
fuente di inspiracion directo. 

Un ehempel di esaki t’e Wynwood Art District cu a forma e ber- 
dadero start p’e actual Murals Project di Aruba na San Nicolas. 
Den e sentido aki tambe Miami a asumi e papel di bder den region, 
demostrando con ta transforma turismo di ‘drumi-na-beach’ den 
un turismo cultural dinamico y creciente. 

E evento di arte di december ta wordo yama na diferente nomber, 
p.e. ‘Art Basel’, ‘Miami Art Week’, ‘Miami Art Fair’, etc. Tur esaki 
ta corecto en parte. Aki ta usa Miami Art Week como nomber col- 
ectivo pa tur e eventonan cu ta tuma lugar. 

E evento ta un reunion impresionante di varios ‘art fair’ (otro 
nomber copia na Aruba) hopi grandi den pavillon y convention cen- 
trenan, exposicionnan den galeria, museo, bario y hotelnan, pre- 
sentacion, performance, concierto y cinenan di arte, y discusion, 
lectura y presentacionnan di bukinan di arte. 

Miami ta trece hunto artista, coleccionistanan y publico amante di 
arte local y internacional, pa cumpb cu un meta grandi: Expone, 
mira y cumpra arte. 

Henter siman tambe lo tin mas evento ‘satelite’ manera recepcion, 
dinner y fiestanan. 



©Art Basel Salanan di galeria na Art Basel, Miami Beach, 2019 



©Art Basel 


E evento di 2019 lo cuminsa dialuna 2 
di december, y lo sigi te cu diadomingo 8 
di december. Mas di 1000 galeria for di 
tur continente lo participa den 18 feria 
di arte, y converti Miami den e Centro di 
Arte di mundo. Y ya cu ta celebrando e di 
30 edicion, Miami Art Week lo ta extra 
festivo e aña aki. 

E articulo aki tambe ta pa yuda compro- 
nde e evento y planea un prome bishita. 
Tur actividad ta tuma lugar casi pareu 
den henter Miami, y bo no por scapa di 
core di un parti pa otro durante e 7 di- 
anan di e evento. Mester tene cuenta cu 
distancia entre hotel y e sitionan, y cu 
trafico. Miami ta keda Miami. 

Debi n’e grandura di e evento, Miami 
Art Week por confundi e bishitante cu ta 
bay pa prome biaha. Pa planea un bishi- 
ta practico, ta bon pa parti e areanan di 
actividad den dos: Miami (City, inclusive 
downtown), y Miami Beach. 

E art fairnan na Miami ta: Art Miami/ 
Context Art Miami, Miami River Art 
Fair, NADA Miami, Pinta Miami, Red 
Dot Miami, Spectrum Miami. 

Na Miami Beach tin: Art Basel Miami, 
Design Miami, Art Now Fair, Scope Mi- 
ami Beach, Aqua Art Miami, Ink Miami, 
Pulse Miami Beach, Superfine! Miami 
Beach. Pa tur informacion specifico en- 
cuanto programacion, espacio, horario, 
entrada, etc., ta mihor pa busca tur ex- 
posicion y guianan online (p.e. art-col- 
lecting.com ) pa obtene tur informacion 
corecto y actual. » 

Sala di exposicion na Art Miami Pavillon. SK 


Debi na limitacion di espacio, lo menciona e art fairnan 
mas grandi pa duna un bista di nan contenido. 

ART BASEL (Miami Beach) 

E mundo di arte na Miami a tuma un paso grandi dilanti 
na 2002 ora cu e fair yama Art Basel a expande for di Eu- 
ropa y a cuminsa su trayectoria na continente Americano 
tambe. Art Basel a cuminsa na Basel, Suisa, na 1970 como 
proyecto alternativo di tres galerista pa trece hunto e ar- 
tista, e coleccionista, y e publico. 

Art Basel a expande pa Hong Kong tambe na 2013, y awen- 
dia ta creciendo continuamente cu proyectonan manera 
Art Basel Cities na Buenos Aires, y otro proyecto manera 
na Dubai. 

E di 18 edicion di Art Basel Miami manera costumber lo ta 
instala den e Miami Beach Convention Center, cu ta trans- 
forma den un ciudad di arte cu mas di 80.000 bishitante 
(2018) den un siman. Mas di 260 galeria internacional lo 
presenta obranan di 4000 artista visual di cada disciplina, 
media y tecnica existente, tur cos bou un solo dak. 

Art Basel mes caba ta consisti di 8 diferente sector, cada 
un cu un concepto un poco diferente. Cada sector ta inclui 
un cantidad di galeria di arte, dependiendo di e tipo di arte 
y artista cu cada galeria ta representa. 

‘Nova’ ta presenta galerianan cu 3 artista cu obranan di e 
ultimo 3 añanan. ‘Positions’ tin galeria cu un artista so cu 
un proyecto grandi. ‘Edition’ ta presenta casnan publicita- 
rio cu ta colabora cu artistanan pa crea buki, etc., di arte. 
‘Meridians’ ta presenta obranan monumental, hopi grandi 
y inovativo cu no ta cuadra cu presentacionnan regular 
di galerianan, y tambe films, performance, etc. ‘Films’ ta 
trece un cantidad di filmnan special tocante y di artistan- 
an y nan trabou. 

‘Survey’ ta presenta proyectonan encuanto historia di arte, 
y exposicionan tematico di artistanan di diferente origen 
y cultura. 

‘Publications’ ta presenta hopi diferente publicacion mane- 


ra buki y revista di arte den forma di stands, y ‘Conversa- 
tions’ ta un plataforma cu discusionnan publico encuanto 
arte presenta pa un cantidad di experto riba e tereno di 
arte. 

ART MIAMI 

ART MIAMI (downtown) tambe ta un di e art fairnan mas 
prestigioso, original y cu e historia mas largo na Florida. 
Mas di 125 di e mihor galerianan internacional di arte con- 
temporaneo lo mustra un variedad grandi y impresionante 
di arte di e calidad mas halto na mundo. Bishitantenan 
lo experiencia e obranan di arte mas recien cu ta forma e 
vanguardia di e movemento di arte di nos tempo. 



Pavillonnan di Art Miami and Context na downtown Mi- 
ami 


CONTEXT 

CONTEXT ta wordo considera un “sister fair” pa Art Mi- 
ami, y ta situa banda di esaki. Pavillon di Context ta aco- 
moda 75 galeria internacional cu nan exposicion solo of 
colectivo, mas tanto di artistanan emergente of den medio- 
carera. Context actualmente ta den su di tres aña, y tin un 
ambiente mas habri y relaxed. 



Sala di galeria na Context, Miami. WK. 

Fin di prome parti. Lo continua cu parti dos den un siguien- 
te publicacion di AWEMainta.com 

Minister Rudy Lampe a participa n'e 
'Vierlanden Overleg' na Hulanda 



DIAMARS 12 november 2019, na Hulanda Minister dr. Armando Rudy Lampe a 
participa den e ‘Vierlanden Overleg’ (4LO) unda cu tabata presente Minister Pleni- 
potenciario di Sint Maarten sra. J. Wuite, Minister di Enseñansa, Ciencia, Cultura, 
y Deporte di Corsou, sra. M. Alcala-Walle, Minister di Enseñansa, Cultura y Ciencia 
di Hulanda, sra. I. Van Engelshoven y Minister Plenipotenciario di Aruba, Guilfred 
Besaril den nomber di Minister Xiomara Ruiz-Maduro. 

E 4LO to un reunion onuol entre e Ministerionon di Enseñonso di 
Reino Hulondes: Arubo, Corsou , Sint Moorten y Hulondo. 

Durante e 4LO ta discuti topiconan actual y di gran importancia pa cada pais, segun 
nan necesidadnan y interes comun. 

E paisnan ta haci diferente palabracion concreto pa loke ta intercambio di data y in- 
formacion como tambe colaboracion bilateral of conhunto pa loke ta trata proyecto y 
iniciativanan cu por beneficia paisnan den Reino. 

Minister Rudy Lampe, di parti di Aruba a elabora riba proyectonan cu a wordo imple- 
menta durante e dos añanan cu a pasa y tur proyecto cu ta trahando riba dje p’asina e 
futuro den enseñansa ta mas stabiel y conforme cu meta y desaroyonan mundial. 

Parlamentario Marlon Sneek (AVP): 

Proyecto Watty Vos Boulevard, 
ehempel ora cu Gobierno traha cu vision 



PROYECTO Watty Vos Boulevard ta un ehempel 
con cla cu ora un Gobierno ta traha a base di un vision, 
e ta logra mucho mas beneficio pa pueblo compara c’un 
Gobierno manera cu tin awor aki, cu no tin vision y ta 
keda solamente castigo y problema serio pa pueblo. 
Lider di fraccion di AVP, sr. Marlon Sneek durante 
conferencia di prensa di su partido, a mustra cu e 
soft opening cu a tuma lugar siman pasa di e proyecto 
Watty Vos Boulevard ta muestra con Gobierno di AVP 
a bin logra ehecuta un vision cu tabatin 30 aña den 
preparacion. 

Sr. Marlon Sneek a mustra cu mester a pasa 
den diferente proceso pa logra ehecucion di 
e proyecto aki, cu ta sirbi interes di henter 
pueblo y caminda practicamente por tuma 
nota di e alivio grandi cu e proyecto aki ta 
brindando na taxistanan, mayornan cu tin 
hiba yiunan scol, ciudadanonan cu mester 
bay y bin for di trabou tur dia. 

“Sin duda un momento pa duna pueblo pabien cu e 
bunita proyecto aki y tambe ta na su lugar pa felicita e 
Minister cu tabata encarga cu ehecucion di e proyecto 
aki, esta Benny Sevinger, ya cu awor di repiente por 
scucha ta papia di gobernacion ta un continuacion. 

Ta bon pa pueblo sa cu e proyecto aki ta uno cu taba- 


tin 30 aña den preparacion caminda Gobierno a bin y 
Gobierno a bay, cumprando diferente pida tereno cu 
mester a cumpra pa por a ehecuta e proyecto aki. 

Den e proceso aki nos tin cu mustra cu bou di ningun 
Gobierno di MEP, ni un solo meter di tereno a wordo 
cumpra loke ta mustra cu Gobiernonan di MEP nunca 
a kere den e proyecto aki. 

Semper tabata un Gobierno di AVP mester 
tabata na turno pa sigui pusha e proyecto, 
cumpra e terenonan cu mester a wordo cum- 
pra p’asina por a garantisa cu awe nos tin e 
joya di caretera aki y cu orguyo nos por bisa 
cu ta un caretera cu ta duna realce na loke 
ta calidad di bida di cada un di nos ciudada- 
nonan. 

Ta un momento di hubilo, un momento di orguyo ora 
cu bo mira cu bo tabatin un vision y awe e vision ey ta 
bin culmina den un proyecto, ya cu esey ta importante 
ora cu bo ta sinta como Gobierno, bo mester tin un vi- 
sion di kico bo kier logra pa pueblo. 

Mi ta sigur cu tabatin hopi hende cu na momento cu 
e proyecto aki a cuminsa of e tabata bou construccion, 
tabata puntra nan mes dicon e caminda aki y awe nan 
mes por contesta nan mesora cu nan haci uso di e ca- 
minda aki y mira e importancia di e proyecto pa loke 
ta mobilidad mas facil, 

pero caminda dentro di poco lo por mira tambe e ben- 
tahanan economico cu e proyecto aki ta garantisa pa 
desaroyo di nos pais. 

Pues otro proyecto cu den e vision total di ga- 
rantisa entre otro trabou pa nos ciudadanon- 
an, banda di esaki crea un sistema di mobili- 
dad pa nos comunidad por haci uso di esaki,” 
lider di fraccion di AVP, sr. Marlon Sneek a 
duna di conoce. 

Di acuerdo cu Robert Candelaria (AVP): 

Gobierno aki a keda sin paga pa 
licencia di e programa digital Ezra! 

ROBERT Candelaria den conferencia di prensa ultimo a trece 
dilanti cu Gobierno actual a keda sin paga p’e programa digi- 
tal Ezra, cu ta un herment/ekipo importante p’e Centronan di 
Adiccion. E tabata uza pa yuda esnan den field pa nan tin un 
bista y un registro riba tur esnan cu un adiccion cu ta ricibi 
yudansa na un centro. 

Tambe e tabata facilita cooperacion entre tur departamento cu 
ta traha hunto pa comparti informacion y experencia. 

Robert Candelaria ta indica cu e otro motibo cu a pone un stop 
ta cu no ta paga licencia mas. No ta prome biaha cu licencia ta 
keda sin paga bou maneho di e Gobierno actual. Esaki tabata e 
caso na Polis tambe algun tempo pasa. 

Un area hopi preocupante cu AVP ta hayando hopi informacion 
di field, ta di maestronan di scol. 

Antes e problema di droga na scol tabata basta scondi. Muchan- 
an cu tabata purba drenta scol cu droga tabata haci esaki scon- 
di. 

Awor e ta birando mas y mas visibel. Muchanan cu keda manda 
pa haci test di droga di scolnan anteriormente, tabatin un edad 
promedio, segun field, di entre 15 pa 16 aña. 

E edad aki poco poco ta bahando y awor tin mucha cu ta test 
cuminsando di 13 aña cu algun caso alarmante di rond di 10 
aña. 

“Nunca un hende mester mishi cu droga, pero n’e edad aki ta 
hopi tristo cu tin muchanan cu ta exponi na droga caba y ya ta 
cuminsa experimenta cun’e,” Candelaria a cuminsa bisa. 

Manera semper Robert Candelaria ta bisa, tin cu haci pregunta 
na hende den field kico nan experiencia ta, ora ta trata e pre- 
gunta con un hende ta cay den adiccion. Candelaria ta indica 
cu no ta su opinion, pero informacion di e profesionalnan cu ta 
traha cu hende den adiccion cu esnan cu bira adicto semper ta 
cuminsa cu marihuana. 

Casi 100% di adicto ta huma marihuana prome y despues ta 
sigui den e spiral destructivo di adiccion. Nan ta cuminsa ex- 
perimenta despues di ta uza marihuana, cu otro droga mas pisa 
y despues nan no sa mas con pa stop. 

Robert Candelaria enfatisa un biaha mas cu no ta tur hende 
cu huma marihuana ta bira adicto! Locual cu si mester tene 
cuenta cun’e ta cu tur indicacion ta cu esnan cu si ta bira adicto 
a cuminsa cu marihuana, p’esey ta keda puntra su mes dicon 
tin hende cu kier pa legalisa esaki. 

DICON NAN NO TA MIRA E EFECTO DESTRUCTIVO 
CU ESAKI TIN? 

“Nos por mira den media hopi hende contando nan testimonio 
di con nan a cay den droga, nos por scucha esnan den field cu ta 
bisa cu adiccion di hopi di nan cliente a cuminsa cu marihuana, 
nos por mira cu e edad pa cuminsa experimenta cu droga ta 
bahando, y tog ta sigui hunga cu e idea pa legalisa e droga aki 
na Aruba.” 

Algun experto ta recuri na Candelaria cu e peticion, cu na mo- 
mento cu haya e oportunidad pa bisa/apela n’e mayornan pa 
nan papia hopi cu nan yiunan. Splica nan e consecuencia di mi- 
shi cu droga. Nan kier pa encurasha mayornan pa pone tempo 
pa nan yiunan. 

Profesionalnan ta pidi/haci un suplica na mayornan pa nan no 
pasa tempo den nan celular so. 

Nan ta pidi/roga mayornan pa stop di pasa tempo den tur otro 
cos sin pone nan yiunan como prioridad. Nan ta pidi pa mayor- 
nan bisa nan yiunan pa no mishi cu alcohol ni droga. Si mayor- 
nan no papia cu nan yiunan, otronan si lo papia cu nan yiunan, 


pero no semper cu e intencion corecto. 

E preocupacion cu Robert Candelaria como tambe partido AVP 
ta keda cun’e, cu awor cu ta mira forsa di compra di famianan 
ta cayendo, ta cu mayornan mester trahando mas ora pa por 
yega na suficiente placa sikiera pa por wanta cabes riba awa. 
Esaki naturalmente ta dificulta e proceso pa pasa mas tempo 
na cas cu famia. Con un mayor por yuda educa nan yuinan y 
tene nan riba bon caminda, si mester traha mas cu prome pa 
por provee pa famia? 

HOPI COS TA BAY MAN DEN MAN 

Mas medida e Gobierno ta ranca, mas placa di e comunidad e 
ta ranca, no solamente ta un aumento di entrada pa Gobierno, 
pero ta un kiebro den e nucleo familiar di algun famia cu mas 
mester di yudansa. 

Manera nos a mustra na mas di un ocacion, ta papia di Afl. 270 
miyon extra cu pueblo ta pagando. Mas tristo ta cu e placa aki 
no ta pa paga debe, pero pa yuda e famoso “Friends and Fam- 

iiy”. 

MAS MEDIDA TA NIFICA MAS PROBLEMA SOCIAL 

Mas problema social por nifica hopi cos manera mas problema 
cu adiccion. Adiccion na droga y alcohol, pero tambe otro cos- 
nan. E ta trece famianan den un desbalance. 

PROBLEMANAN MENTAL ESCALANDO 

Un otro factor cu nos a compronde di field, ta cu un porcen- 
tahe halto di hendenan den adiccion di droga, tin un of mas 
problema mental. Esaki ta complica e problema mas ainda y ta 
mustra e necesidad di solucion integral y rapido. 

Robert Candelaria ta bisa, e no kier djis para y señala prob- 
lema, pero kier yuda pensa riba solucion tambe. 

Fraccion di AVP ta sostene e idea inicial di e fondo pa proyec- 
tonan social. Lamentablemente nos ta mirando cu tin mas y 
mas duda con e fondo ta wordo maneha p’e Minister. E placa no 
ta yega na resolve problema real, pero tin mas y mas indicacion 
cu ta uza e placa pa duna hende trabou. Riba su mes esaki no 
mester ta algo malo. Pero mester duna hende profesional den 
nan field trabou. Hende cu tin curason pa yuda den e area so- 
cial, hende cu formacion con pa brinda yudansa y guia na esnan 
cu mester di esaki. 

Tur cos ta costa placa. Con bo ta pone bo prioridad ta loke ta 
mustra si bo lo tin exito of no. Ideanan necesario pa combati e 
problema di adiccion y cual mester: 

1). Investiga profundamente kico ta raiznan di e problema di 
adiccion pa stipula bo plan di maneho; 2). E importacion di 
droga; 3). Combati e produccion di droga aki na Aruba den tur 
forma; 4). Bin cu programanan di conscientisacion y preven- 
cion; 5). Yuda cu programanan di rehabilitacion; 6). Crea in- 
frastructura di centronan pa brinda yudansa na adictonan; 7). 
Brinda trabou na hende cu curason y formacion pa yuda den 
field; 8). Bin cu centro pa yuda hobennan den adiccion; 9). Bin 
cu centro pa hende muher; 10). Bin cu centro pa double trouble, 
esta hende cu mester di ayudo y guia pa nan adiccion y condi- 
cion mental; 11). Incentiva comercio pa tuma hende den servi- 
cio cu un pasado di adiccion. 

Si realmente Gobierno kier yuda combati droga y si realmente 
Gobierno kier un Aruba liber di droga, Gobierno mester cumin- 
sa papia menos y haci mas. Gobierno mester demostra e deseo 
aki den su accion. 

No papia di legalisa, pero papia di prevencion. No pone placa 
den conferencia di droga, pero pone placa den prevencion di 
adiccion. No laga palabra bunita ta bo legacy. Laga bo hechonan 
concreto pa un Aruba liber di droga ta bo Legacy real, Robert 
Candelaria a finalisa su comentario. 

Ceramento di camindanan Kamay, Kurimiauw y 
Turibana en conexion cu asfaltamento 



= DOW^ 

% Infro, Verkeer & FestMteiten 

mmrnm 



\\ 

• 

Fase #1 Kamay & Kurimiauw asfalteren. 

% 

Fecha: 13 Nov '19 t/m 15 Nov '19. 

V ■ 

Tijd: 8oram-4orpm. 

11 




m 



DEPARTAMENTO di Obra 
Publico ta informa pueblo di Aru- 
ba en general y specialmente nos 
automobilistanan cu ta haci uzo 
di e caminda di Kamay / Kurimi- 
auw y Turibana cu for di ayera 
diaranson dia 13 di november te 
cu dia 21 di november 2019 lo bay 
cera e caminda parcialmente pa 
asfalt’e. 

Trabounan preparativo a tuma 
lugar caba y e asfaltamento ta 
tuma lugar den 3 fase: 

Fase 1: Lo cuminsa asfalta dia 13 
di november 2019 te cu dia 15 di 
november 2019. 

E caminda cu lo haya asfalt ta di 
Kamay 71D te cu Turibana 4A y 
di Kamay 71 te cu Kamay 86A. 
Fase 2: Lo cuminsa asfalta dia 18 
y 19 di november 2019. E camin- 
da cu lo haya asfalt ta di Kurimi- 
auw 2M te cu Kurimiauw 2P y di 
Kurimiauw 2 te cu Kurimiauw 
7K.. 

Fase 3: Lo asfalta dia 20 y 21 di 
november 2019. E caminda cu lo 
asfalta ta di Kurimiauw 5A te cu 
Kurimiauw 9A. Di Kurimiauw 
5A te cu Kurimiauw 32B y for di 
Kamay 37 pa Kamay 43. 

Ruta alternativa lo keda indica cu 
baricada y borchinan di aviso y e 
orario di ceramento lo ta di 8’or di 
mainta te cu 4’or di atardi. 

En conexion cu e trabounan men- 
ciona Departamento di Obra Pu- 
blico ta pidi pa tene cuenta cu e 
inconveniencianan cu lo por surgi 
pa cual nos ta pidi nos disculpa. 

Aruba International Karate Cup lo tuma 
lugar dia 16 y 17 di November awor 



E luna aki, nos isla lo ricibi atle- 
tanan di diferente pais cu lo topa 
otro den e prome edicion di e 
Aruba International Karate Cup 
(AIKC2019). 

Un evento cu lo marca historia dor 
cu esaki lo t’e prome biaha cu un 
torneo di e disciplina aki lo tuma 
lugar den e region di Caribe. 
Renaissance Convention Center 
lo t’e sede deportivo di e magno 
evento aki unda cu diasabra 16 y 
diadomingo 17 di november dife- 
rente ekipo proveniente for di Spa- 
ña, Pakistan, Argelia, Venezuela 
y Panama (entre otro), lo competi 
den categoria nan: Senior, Cadete, 
Junior y categoria Infantil. 

“Nos obhetivo cu e AIKC2019 ta 
pa duna un espacio di honor n’e 
deporte di Karate den e region Ca- 
ribe, nos proposito ta pa converti 
Aruba den un parada obligatorio 
pa tur atleta di mundo den nan 
proceso tanto den desaroyo, como 
pa bira profesional”, ta loke Ange- 
la Medina a destaca, PR di e com- 
petencia. 

E programacion di e Aruba Inter- 
national Karate Cup ta contem- 
pla, aparte di e competencianan 
y exhibicionnan, dos seminario cu 
e Karatekanan destaca: Douglas 
Brose (Brazil), dos biaha campe- 
on mundial di Kumité, y Damian 
Quintero (Spaña) number dos n’e 
ranking mundial di Kata. 

Esaki lo ta un excelente oportuni- 
dad pa nos deportistanan local por 
tin contacto directo cu e atletanan 


di taya mundial aki. “E idea ta pa 
nan por comparti, pa nan por biba 
un experiencia cu lo motiva nan y 
cu nos hobennan por contagia di e 
motivacion, perseverancia y amor 
cu a converti e atletanan invita aki 
den loke nan ta awendia”, Medina 
a resalta. 


E atletanan interesa pa participa 
por registra caba na www.aruba- 
karatecup.com, mientras cu publi- 
co general cu lo desea di presencia 
e competencia nan lo por haci esa- 
ki for di 9 or di mainta te cu 7 or 
di anochi, completamente gratis, 
riba tur dos dia. 

Seyo Nacional di Artesania: 

Oportunidad pa haci entrega di bo obra artesanal 


DEPARTAMENTO di Cultura Aruba con- 
huntamente cu e Comision di Seyo Nacional di 
Artesania Aruba ta extende na tur artesano un 
invitacion pa haci entrega di tur material nobo 
cu NO tin Seyo Nacional ainda. 

Dia 29 di november 2019 lo tuma lugar nos 
siguiente evaluacion, esaki ta caminda e Comis- 
ion ta bin hunto pa pasa riba tur e criterianan 
necesario p’e producto bin na remarca p’e Seyo 
Nacional di Aruba. 

Ta haci un yamada n’e artesanonan pa entrega 
tur nan producto nobo pa mas tarda dia 27 di no- 
vember 2019 prome cu merdia. 

E proceso di aplicacion ta tuma lugar na Depar- 
tamento di Cultura Aruba na Horizontal Build- 
ing na L.G. Smith Blvd. #134 (Prome Piso). 
P’esaki mester yena e formulario di aplicacion, 
mester trece un identificacion valido, un pasfoto, 
como tambe un comprobante di adres. 

Pa mas informacion tocante e Seyo Nacional di 
Artesania y tambe tocante e proceso di aplicacion 
por fabor tuma contacto cu nos via telefon 582- 
2185. Criterianan pa bin na remarca di un Seyo 
Nacional di Aruba ta: 

Mester ta traha na man. (No cu machine, pero 
cu herment manual senciyo); Autentico, Diseño 
Original. Consistencia den (re-) produccion di 
diseño y modelo. Grado di experticio (tradicional) 
den trahamento di e producto. E producto mester 
ta traha na Aruba. Grado di uzo di material lo- 
cal. Grado cu e producto ta refleha tecnicanan di 
artesania tradicional. 

“Artesania t’e ehempel bibo di un homber y un 
muher cu balor y habilidad, capaz di uni un gran 
variedad di expresion y recoge e sentimento di un 
pueblo pa medio di nan ofishi”. 

Artesania ta un arte caminda cu creativdad den 
forma di e arte y cultura ta haya bida. Ban sigui 
enrikece nos productonan artesanal local. Cul- 
tura nos mester bib’e. 

Gana 5 keds di Nike nops nops, mas 20,000 Fun Miles! 

Nike Aruba ta haci bo Thanksgiving super fun 



E partner nobo di Fun Miles, Nike Aruba ta introduci 
un campaña super fun! 

E campaña ‘Giving back this Thanksgiving’ ta permiti 
miembronan di Fun Miles gana 5 par di keds Nike y 
no menos cu 20,000 Fun Miles! 

Loke mester haci ta simpel; shop prome cu 15 di de- 
cember na Nike Aruba den Caya Betico Croes of Paseo 
Herencia Mall, y na cada compra di Afl. 100 (40 Fun 
Miles) of mas, lo bo participa automaticamente n’e 
rifa. 

Tur hende cu shop na Nike Aruba lo ricibi un lot na 


compra di Afl. 100. E rifa lo tuma lugar medio decem- 
ber. E promocion aki ta wordo haci posibel danki na 
un colaboracion espectacular entre Nike Aruba i Fun 
Miles. 

E team di Fun Miles lo ta na Nike Aruba tur di- 
asabra den luna di november 

Pa haci e promocion extra fun, e team di Fun Miles lo 
ta presente na Nike Aruba cu un wiel di suerte (Wheel 
Of Fortune), na unda cu lo bo tin chance di gana mas 
premio ainda! 



SIKTONISA TUR MERDIA, 
RADIO GALACTICA 99.9 
4 PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 


1 

Departamento di Salud Publico 
ta mas serca di comunidad 

Pasa busca bo vacuna contra Influenza 


E campaña di vacunacion contra Influenza a 
cuminsa y Departamento di Salud Publico ta 
haci un yamada na e grupo di risico pa pasa 
busca nan vacuna completamente gratis na 
un di e localidadnan cu mas ta combiniente. 

Aki bou ta sigui un lista di e diferente dia, 
orario y localidadnan unda nos enfermeronan 
lo bay ta aplicando e vacuna di influenza. 

• Diamars dia 12-11-2019 

MFA Noord for di 09:00 pa 11:00 am 

• Diahuebs dia 14-11-2019 

IMSAN for di 09:00 pa 11:00 am 

• Diamars dia 19-11-2019 

Centro Curazon Sta Cruz dilanti WGK 

Sta. Cruz for di 9:00 pa 11:00 am 

• Diahuebs dia 21-11-2019 

IMSAN for di 09:00 pa 11:00 am 

• Diamars dia 26-11-2019 

MFA Savaneta for di 09:00 pa 11:00 am 




• Diamars dia 12-11-2019 
MFA Noord for di 09:00 P a 11:00 

• Diahuebs dia 14-11-2019 
IMSAN for di 09:00 pa 11:00 



• Diamars dia 19-11-2019 

Centro Corazon Sta Crus dilanti WGK Sta. Cruz. 


• Diahuebs dia 21-11-2019 
IMSAN for di 09:00 pa 11:00 



Get Your 
Flu Shot 


• Diamars dia 26-11-2019 
MFA Savaneta for di 09:00 pa 11:00. 


‘i 


Na e localidadnan aki lo vacuna personanan 
cuta cay bou di e grupo di riesgo. E personan- 
an aki mester presenta cu nan recept di doctor 
di cas y nan carnet di AZV. Adultonan mayor 
di 60 aña mester presenta solamente cu nan 
carnet di AZV valido. Na e postnan aki lo no 
ta posible pa cumpra e vacuna. 

Pa mas informacion por tuma contacto cu sec- 
cion di Malesanan Infeccioso di Departamento 
di Salud Publico na 5224200. 

Awor nan mester paga bek na Hulanda 

Pareha Curasoleño a cobra supsidio 
social plus Pensioen di Behes di Corsou 


WILLEMSTAD. Un pareha Curasoleño di edad 
mayor na Hulanda tin cu paga munisipio di Duiven 
na Gelderland un suma di mas cu 7000 Euro pasobra 
e tabata cobra supsidio pa desempleo y AO pero no a 
registra na munisipio cu su casa tabata ricibi Pensioen 
di Behes for di Corsou durante un aña den e periodo 
cu nan tabata cobra compensacion na Hulanda. 

Na Hulanda e ley yama IOAW cu ta e ley di supsidio 
social pa trahadonan sin trabou y ta parcialmente AW. 
De facto te homber mes su falta cu nan ta cobr’e e placa 
cu munisipio a paga plus ela haña un but pasobra e 
tabatin tur chens di mundo pa registra cu su casa ta 
cobra Pensioen di Behes. 

E no a haci esey sino munisipio lo a baha su compen- 
sacion. 

Pa munisipio di Duiven, e homber a viola e regla cu e 
mester duna nan tur informacion cu ta referi na nan 
entrada. E caso ta bay bek te aña 2016 tempu cu mu- 
nisipio a manda carta pe pareha dunando nan tur in- 
struccion pa cumpli cune pa nan por sigui cobra com- 
pensacion. E homber tambe tabata cobra Pensioen di 
Behes di SVB y den su caso si ela registra esaki pero 
durante un aña ela sconde e informacion di su casa. 

E hecho cu e pareha ya ta di edad mayor, cu nan tin 
problema cu salu y no tin masha placa, no ta argu- 
mento pa keda sin cobra nan e sen bek plus un but. 
Luna pasa un colegio di apelacion a atende e reclamo 
dje homber y a rechasa esaki pasobra no tabatin cir- 
cunstancia suavisante pa su actitud. 

E caso a cuminsa lora ora cu e homber a pidi muni- 
sipio pa stop di paga e compensacion di IOAW directa- 
mente. 

Riba e pregunta dicon e kier stop di ricibi pago di sup- 



sidio ela splica cu e ta hañando Pensioen di Behes di 
SVB na Corsou pero no a menciona cu su casa tambe a 
cobra Pensioen di Behes durante un aña. 

Loke a bay fout tambe ta cu munisipio a pidi e pareha 
pa bin cu prueba foi ki dia nan tabata cobra Pensioen 
di Behes pero nan a tira e cartanan den baki sushi. 
Esey tabatin como resultado cu munispio di Duiven a 
para pago di supsidio ne pareha pasobra nan a viola e 
obligacion di duna tur informacion relevante riba nan 
situacion finansiero. 

Despues nan a cobra e pareha un suma di 
€ 5.635,50 y a kima nan un but di € 1.675,08. 

Otro fayo cu e pareha a comete ta cu nan no a apela 
e desicion pa cobra nan e placa bek y asina indirecta- 
mente a reconoce cu nan a faya. 

Den casonan asina e munisipio cu ta paga compen- 
sacion social pa sea pasobra e homber of e pareha no 
tin trabou y tin hendicap, no ta importa. 
nan a cobra e placa inhustamente y awor nan tin cu 
paga bek. 

Gerrit Schotte trata den apelacion 


WILLEMSTAD. Diamars 12 di november, taba- 
tin tratamento di e caso di confiscacion di sumanan 
di placa for di ex parlamentario Gerrit Schotte, kende 
segun veredicto di corte lo a comete actonan ilisito y 
castigabel. 

Ela maluza su funcion como miembro di Eilandsraad, 
empleado publico y minister presidente cu tumamento 
di placa pa fabornan haci. 

Ministerio Publico a haci mencion di e suma di 1.8 mi- 
yon florin cu nan kier confisca di Schotte. 

A spera cu 3 testigo lo a presenta pa haci declaracion 
den corte, anto eseynan ta Francesco Corallo, Lionel 
Freitas Franca y Shannon Werleman, tur relaciona cu 
e proyectonan na Playa Kenepa y Playa Blou. 

Di e 3 personanan aki ta solamente Lionel Freitas 
Franca a presenta pa duna declaracion den sala di 
corte. 

PREGUNTANAN NADA FASIL 

E trio di huesnan drs. mr Stephan van Lieshout, Sig- 
mar Carmelia y señora mr. van Gink no a hacie nada 
fasil pa Gerrit Schotte, pasobra ta preguntanan ma- 
sha detaya a haci na dje pa e contesta, pero esaki no 
tur ora Gerrit Schotte a sa di duna un contesta firme. 
Por ehempel kico precies el a haci den e casonan aki 
pa ken y ki dia, cuanto placa el a ricibi. 

Tambe riba lantamento di e organisacion cu Ger- 
rit Schotte a krea specialmente pa hendel e proyec- 
tonan aki, anto kico sierto sumanan cu a drenta riba 
su cuentanan ta para pe, for di ken of cua instancia e 
placanan ey a bini? 

Enfin hopi detaya e cuestionamento den direccion di 
Gerrit Schotte tabata, anto por a nota claramente cu 
tur tres e huesnan aki tabata debidamente prepara, 
conociendo e fail for di nan cabes. 

Hunto cu esey preguntanan di abogado general mr. 
Angela hunto cu fiscal mr Emma de Groot cu tambe 
tabata masha estricto dirigi riba e acusacionnan. 
Señor Gerrit Schotte su reaccion tabata cada biaha pa 
cay den ripiticion, pero e huesnan ningun momento so 
no tabata tolera esey. Principalmente hues señora mr 



van Gink cu tur fasilidad ta bay bek na tur e pregun- 
tanan original. 

E unico punto un poco mas na fabor di Gerrit Schotte 
tabata e papel di e testigo Lionel Freitas Franca, un 
di e comerciantenan envolvi den e proyectonan di 
Blou y Kenepa, kende a duna e imprecion cu Gerrit 
Schotte en realidad no tabatin ningun mal intencion 
manera huesnan kier laga parse. E testigo aki, esta 
Lionel Freitas Franca, a papia bou di huramentacion 
y ta masha remarcabel cu algun di e contestanan cu el 
a duna claramente tabata na fabor di Gerrit Schotte. 
E testigo señor Lionel Freitas Franca a splica cu e ta 
di un famia di comerciante y ta nan tabata doño di su- 
permercado Colon. 

Contestando preguntanan di e huesnan mester conk- 
lui cu segun Lionel Freitas Franca ningun momento 
so Gerrit Schotte no a desplega actuacionnan corupto 
y of contra ley. E1 a aserca Gerrit Schotte, pasobra 
Schotte, segun e ta na altura di prodesuranan den go- 
biernu etc. 

Mas despues Lionel Freitas Franca a conta cu na mo- 
mento cu el a sali for di e proyecto el a ricibi un cheque 
serca oficina di notario Hu Ang. 

Aki huesnan a puntra explisitamente kico tabata e 
papel di Gerrit Schotte, pero segun e testigo aki nada 
particular a sosode. 

Na final, prome cu ela bandona sala di corte Lionel 
Freitas Franca hasta e pidi permit pa shake hands cu 
Gerrit Schotte. 

Exitoso Aruba Bank Summit 2019! 

Empleadonan di Aruba Bank ta cla pa futuro 


ARUBA Bank a organisa nan prome “Aruba Bank 
Summit 2019” den Renaissance Convention Center, 
como parti di e strategia di banco #WeBuild pero tambe 
e “People Strategy”. Aruba Bank tin e cultura di confi- 
ansa y mehoracion continuo como parti di e strategia. 

E oradornan invita tabata e futurista Stefan Hyttfors, 
Global Speaker and Autor, Ryan R. Peterson, Manager 
di e division di Economic Pobcy & Financial Stability na 
Banco Central y Nathaly Cabrera, Certified Life Coach 
and trainer, director di Dynamis BV. Durante “break-out 
sessions”, tres (3) empleado di Aruba Bank: Marlon Kock 
(Sr. Project Engineer / Analyst), Edgar Croes (Sr. Project 
Manager) y Nigel Wix (IT Architect) a elabora poco mas 
ariba con un banco moderno lo funciona, kiko empleado 
por haci pa prepara pa esaki y ki direccion Aruba Bank 
lo mester tuma pa funciona den e mundo futuristico cu 
ta existi caba. 

Empleadonan di e banco y Orco Bank Curacao, Sint 
Maarten y Bonaire a forma parti di e evento aki tocante 
desaroyo educacional di ambos organisacion cu enfoke 
ariba agilidad, innovación y capacidad personal pa 
maneha cambio. 

Oradornan local como internacional a splica cu e futuro 
ta aki y e di cuatro (4) revolucion industrial ta yegando. 
E automatisacion y digitalisacion practicamente a bira 
nos bida. Medionan social, comercio electronico y inteli- 
gencia artificial a penetra nos trabou. Drones ta entrega 
pizza, autonan ta core nan mes y hopi mas. E industria 
di banco ta cambiando di transaccion pa experencia y 
esey ta e rason pa provee un Experencia Superior ta es- 
encial pa keda “on top” di competencianan. 

Compronde e importancia di tecnologia y innovacion ta 
e forma di opera. Realisacion cu e banconan tambe ta 
sigi desaroya y mester adapta na cambio. Nos mester ta 
prepara pa e cambionan aki y adapta lihe, y ta flexibel 
pa siña y transforma. 

Aruba Bank ta contento di un evento exitoso cu partici- 
pantenan di tur empleado na un manera hopi interac- 
tivo y ameno durante di e mainta. 



Aru’ ibank 


X 


sn'mit 


#ABSummit20 

Parlamentano Shailiny Tromp-Lee (MEP) ta aplaudi y 
sostene proyectonan cu ta dirigi pa crea famianan fuerte 

DIASABRA atardi, dia 9 di november Parla- 
mentario Tromp-Lee a pasa un rato ameno cu 
algun di e famianan cu a participa na e activi- 
dad di Family First y Ministerio di Asuntonan 
Social. 


Meta di e actividad ta pa forma famianan fuerte 
y saludabel p’asina nos por tin un mihor Aruba. 

E actividad a cuminsa di 8’or di mainta y a tuma 
lugar henter dia. Un dia hopi ameno cu e enfoke 
ariba e Famia. Banda di e aspecto recreativo 
manera scavenger hunt, traha obra di man, gosa 
den pool y drama rond di kampvuur, a duna at- 
encion tambe na topiconan manera: importan- 
cia di Famia, amor sin condicion, comunicacion 
y mision y vision di famia. 

Parlamentario Tromp-Lee kier a gradici y felici- 
ta tur boluntario di Family First y trahadornan 
di Ministerio di Asuntonan Social cu a haci e dia 
aki posibel. E felicidad y alegria tabata refleha 
riba cara di cada un cu el a topa durante e ac- 
tividad. Tromp-Lee ta enfatisa cu tur e bolun- 
tarionan ta sacrifica oranan personal y familiar 
pa aporta na comunidad. Un trabou cu masha 
tiki ta keda elogia pero cu tin asina un impacto 
ariba nos sociedad. Pa e motibo aki Tromp-Lee 
ta indica cu e ta purba mas tanto posibel pa 
tuma tempo pa participa na e actividadnan ca- 
minda e ta keda invita y mas cu tur cos ta haya 
masha importante pa duna atencion na e trabou 
(boluntario) realisa. 


Por ultimo Parlamentario Tromp-Lee ta elogia, 
manera semper e ta yama nan, e duo dinamico 
di Ministerio di Asuntonan Social Darlaine Gue- 
dez-Erasmus y Rochi Geerman cu nan trabou 
y esfuerzo grandi cu nan ta realisa pa diferente 
actividad den e veld social. Alabes e ta yama un 
danki di curason na Minister Glenbert Croes cu 
sigur ta demostra mediante su maneho cu e ser 
humano ta keda poni central na tur momento. 

Au^ra 

*y!(M&iaC ‘ÇfaMtte £ fénetKtávuf 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu dolor na nos curason a bai sosega den braza di 
Senjor nos querido esposo, tata, welo, ruman, tio, 
suegro, swa, primo y amigo: 


Regino PanfiloTromp 


Mihor conoci como"Reggie" 
*07-09-1937 - t06-11 -2019 

Na nomber di su: 

Esposa: 

Blanca MaryTromp Castillo 
Yiunan: 

JohnTrompy Nely 
Marjorie y Garrick de Cuba 
Marianela y Steve Hostmann 

Nietonan: 

Brandon Tromp y Anshellie Feliciano 
Kyle y Dayna de Cuba 
Alessandra Hostmann 



Rumanan: 

t Regina (Reina), t Lucio (Shon Do) Schotborg, yiunan 
y famia 

t Laureano (Dikie) Tromp, yiunan y famia 
t Sixta (Chita) Felicia, t Jacobo Holsman, yiunan y 
famia 

t Sarafina (Sarita) Tromp 

Felicia (Ita) Tromp, yiunan y famia y na Hulanda 

Claverina (Capi), t Bonifacio (Benny) Pourrier, yiunan y 

famia 

t Godfried (Victor), Filomena Tromp, yiu y famia 

Sobrinanan manera yiu: 

Janet Holsman 

Judella, Amador y Kevin Laclé 
Leidy Isaza, Rafael, Nicole y Ethan 

Sobrina y sobrinonan, swanan y cuñanan, suegro y 
suegranan, ihanan, prima y primonan, amigonan, 
amistadnan, bisiñanan, ayudantenan di cas Sarait y 
Osman, Antonella, Endrina y ex coleganan di Napa 
Autoparts y SEL Maduro & Sons N.V. 

Demas famia: Tromp, Castillo, Valencia, de Cuba, 
Hostmann, Schotborg, Holsman, Franken, Pourrier, 
Lacle, Isaza, Benavides, Orozco, Guerrero, Martis, 

Petite, Guzman, Suarez, Canepa, Saers, Van der Blonk, 
Hermsen, Kastablank, de Mey, Croes, Greving, Danies, 
Odor, Meza, Robert y esnan na Hulanda, Colombia, 
Merca, Spaña, Puerto Rico y Australia. Nos mas sincero 
disculpa si den nos tristeza nos por a lubida un of otro 
famia. 


Ta invita pa e acto di entiero y condolencia cu lo tuma 
lugar diasabra 17 di november 2019 na Royal Funeral 
Home di 9'or pa 11 'or di mainta, despues saliendo pa 
Santana Catolico na Playa. Despues di entiero lo no 
ricibi bishita di condolencia na cas. 


Pa Canaval 66 Cuerpo Polcial ta informa: 

Yena formulario di Vent 
Vergunning na tempo 


Cuerpo Policial Aruba kier a re- 
corda tur esnan cu tin pensa 
di bende articulonan durante e 
periodo di Carnaval , cu Polis lo 
ta controla si nan tin nan “Vent 
Vergunning Carnaval Parade” cu 
nan. 

Por pasa busca e formulario na 
tur Warda di Polis y asina por 
yena esaki y entrege na tempo . 


Ani^ora 

Kg* -- oQj 

'r&offte £ (Pnentatwuf, 

"Si un hombre muere, ^puede volver a vivir? 
Esperaré todos los dias de mi servicio obligatorio 
hasta que llegue mi liberación. 

Tu llamaras y yo te responderá. 
la Ansiaras volver a ver obra de tus manos." 
(Job 14:14,15) 


& 


Raquel Posada w/v Dijkhoff 

19 Julio 1936 - 10 Noviembre 2019 

Hija: Maria Eugenia Restrepo de Mora 

Nietos: Mercelona Mora 
Leyda Mari Mora 
Julio Cesar Mora 
Yuli Esnet Mora 
Farid David Mora 
Andrea Milena Mora 

Amigos: Melvin Neil Leon - Felicia Parra Leon 
Hermanos en la fe y amigos 

Deseamos extender una cordial invitacion al acto de 
despedida de nuestra hermana Raquel Posada el cual 
tendra lugar el dia Sabado 16 de Noviembre en Bubali 
5 F, Salon del Reino de losTestigos de Jehova, de 1 a 3 
de la tarde. 

De antemano agradecemos su asistencia. 


Ta recorda tur persona cu bay 
haci nan peticion, cu nan tin cu 
trece un stampia di 4,- florin, un 
potret recien saca, carchi berde di 
Gezondheidsdienst, papel di reg- 
istro di Censo, un i.d. valido di 
Aruba. 

Cuerpo Polcial lo ta haciendo su 
controlnan durante di parada y 
actividadnan di Carnaval. Esnan 
cu NO tin su permiso cune lo haya 
un multa y e atriculonan lo wordo 
confisca. 

Manera semper Cuerpo Policial 
ta haci enfasis riba e aspecto di 
seguridad durante di e periodo 
di Carnaval. Cuerpo Policial lo 
tey pa mantene e Orden Publico 
p’asina tur hende por gosa di un 
tremendo temporada di Carnaval. 


Anifora 

- o<y 

jfagggU & fénenttá&ttt, 

Lagrima y flornan por seca, su recuerdonan y tur loke 
e la hasi y significa pa nos lo keda graba pa semper 
den nos mente y curason. 

"Cerca Dios mi alma ta na paz, 
ta di dj'E mi salbacion ta bini" 

Salmo 62:1 



Hernando Maya Agreda 

*13-04-1955 - +30-10-2019 

Su esposa y su yuinan kier a gradici tur familiar, 
amigonan y conocirnan cu di un of otro manera a 
duna nos apoyo y sosten den e temponan dificil aki. 

Pa medio di esaki nos kier a invita tur hende pa un 
Santo Sacrificio di Misa diabierna 15 di November 
2019 pa 7.00pm na Misa San Fransisco. 

'Versteende liefde' 
di Jacques Thonissen 


Aij&. 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo:23 

A fayece Cristianamente: 



Sra. Vda. Clara Felecita Paula-van der Linde 

Mihor conoci como"Mama lta"of // lta" 

5-10-1932 -tl0-11-2019 

Na nomber di su: 

Tata: tAntonio van der Linde 
Mama: tLeonarda Maria van der Linde 
Esposo: tCharles B. (Chaly) Paula 
Yiunan: Francisca Lampe y esposo Robby 
Leo Paula 

Anthony Paula y esposa Rosa 
tLino Paula 
tJaime Paula 

Donny Paula y esposa Marcia 
John Paula y esposa Lilian 
Ricky Paula 

Alicia Donata y esposo Toy 
Victor Paula y Monica 
Nestor Paula y esposa Gisela 

Nietanan y nietonan, bisanietanan y bisanietonan:Selma, 
Johnny y yiu, Rigoberto y yiunan, Mercedes,Ronny y 
yiunan, Shaline y yiu, Carolyn, Roshen, Carlos y yiu, 
Donathann y yiu, Dayenne, Patrick y yiunan, Jolianne, 
Harvey y yiunan, Joshua y yiunan, Stephany, Emanuel y 
yiunan, Shameka, Xion y yiunan, Franklin (Franky) y Gina, 
Earlyne, Vilicia, Jean Carlos y yiu, Livicia(Livi), Alvicia, 

Joswain y yiu, Jean Franco, Jonathan, Ghislaine y Jomar, 

Sighlaine 

Rumannnan: 

tDama van der Linde y famia 
tBarbara Kock-van der Linde y famia 
tMaria Helena van der Linde y famia 
tLeonardo Winterdaal y famia 
Nicolas (Jani) van der Linde y famia 
Isaac (Shaki) vander Linde y famia 
tPlacido (Shondo) vander Linde y famia 
Swa y cuñanan: 

tAlbertina (Tina) Becker y famia, tGuillermo Martis y famia, 
tAlejandro (Le) Paula y famia, tNoonchi Mendelson y 
famia, tLeon paula y famia, tEfigenio (Efi) Paula y famia, 
Alfonso (Fon) Paula y famia, tVictor Paula y famia 
Sobrino- y sobrinanan, primo- y primanan, Ihanan, 
bisiñanan di Caya Ernesto 0. Petroniastraat. 

Demas famia: Van der Linde, Winterdaal, Paula, Lampe, Ras, 
Donata, Koolman, van der Biezen, Gomez, Garcia, Waller- 
Dimont, Soliana,Tavarez, Kock, Clement, Henriquez, 
Werleman, Benschop, Lacle, Schwengle, Bisslik, Hernandez, 
Granadillo, Hoevertsz,Tromp, Angela, Refunjol, Herms, 
Martis, Becker, Rodriguez, Marchena,Toppenberg, Jeandor, 
Flores, Lopez, Daantje, Garmers, Franken, Dorothal,Texier, 
Croes, Leon, Martinez. 

Ta invita pa acto di entiero cual lo tuma lugar na Aurora 
Funeral Home diasabra 16 di November 2019 di 2'or pa 4'or 
di atardi. Despues lo sali pa santana Catolico na Savaneta. 
Condolencia lo tuma lugar na aurora Funneral Home 
diabierna 15 di November 2019 di 7'or pa 9'or di anochi. 

Nos kier pidi nos disculpa si nos por a lubida un of otro 
famia den nos tristesa. 

Despues di entiero no ta ricibi bishita di condolencia na cas. 


A$f,a 

- c<y 

'Puaetud 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa na nos curason, pero agradecido 
na Dios pa tur locual cu e a nifica pa nos, nos ta 
participa fayecimento di: 

Delfina Dirks-Dabian 

Mihor conoci como"Irma" 

Vda. Di Enrique"Jerry"Dirks 
*24-12-1926 - +08-11 -2019 
Na nomber di su: 

Yiunan: tRoy y esposa Aurora Dirks-Herrera 
Enry y esposa Luzmary Dirks-Garcia 
Lando y esposa Fanny Dirks-Franken 
tStanley Dirks 

Nietonan: Ezzard y Jeanine 

Andréy Delilah 

Howard Leslie 

Emanuel y Glendy 

Enthony 

Anthony (Hulanda) 

Nieta: lliana y Franklin Amaya 

Bisanieto: Ezzekiél Girks, 

Dillen Dirks, Kayden Amaya, Leah Dirks 

Ex-suegra: Linda Croes 

Rumannan:Vda. Dinichi Kellyyyiu 

Kesy y Maria Zievinger 

tLucy Coll y yiunan 

tJolanda y LucioTromp y yiu 

Vda. Elsa Dabian y famia (Hulanda) 

Evi y Chichi Dabian y yiunan 

Violeta y Poy Wester y yiunan 

Haime y Yvonne Dabian y yiunan 

Bisiñanan: Nilo y maxima, Alfred y Mariela y yiu, 

George y Glenda y yiu, Maritsa 

Demas famia: Dirks, Dabian, Herrera, Garcia, Franken, 

Koolman, Ras, Amaya, Weller, Croes, Kelly, Zievinger, 

Coll,Tromp, Maduro, Geerman, Wester, Lee, Everon. 

Acto di entiero lo tuma lugar diabierna 15 di Novem- 

ber 2019 di 2 7 or pa 4'or di atardi 

na Misa inmaculada Concepcion na Sta Cruz, despues 

saliendo pa Santana catolico Pastoor de Vries. For di 

2'or di atardi nos difunto stima lo ta reposa den misa. 

Adres pa condolencia: Aurora Funeral Home, diahuebs 

14 di November di 7'or pa 9'or di anochi. 

Un dannki special na personeel di SABA San Nicolaas. 
Nos ta pidi nos disculpa si den nos tristesa nos por a 
lubida un of otro famia. 

Alavezta invita pa 3 misa na misa Inmaculada 
Concepcion diasabra 16 di november, dialuna 18 di 
november y diamars 20 di november pa 7'or di anochi. 
Despues di ultimo misa lo tin un rosario na cas; 
Macuarima # 122-B 





SR. Jacques Thonissen (1939) a entre- 
ga un ehemplar di su ultimo publica- 
cion titula ‘Versteende liefde’ na direc- 
tora di Biblioteca Nacional Aruba. E 
obra aki a keda publica na Uitgeverij 
In de Knipscheer. Jacques Thónissenta 
autor di diferente obra, tanto pa adul- 
to: e.o. Tranen om de Ara (1998), Ei- 
landzigeuner (2000), De roep van de 
troepiaal (2004), Devah (2010), Onder 
de watapana (2013), Sarah de zwarte 
Madonna (2015) como tambe pa mucha 
hoben: Shon Shoco weet raad (2001), Si 
bestia por a papia (2002) Cado cododo 
(2005), Spoken, schurken en goudzoek- 
ers (2006), Spoki, bandido y buscadonan 
di oro (2011). Jacques Thónissen a bin 
biba na Aruba na cuminsamento di 
añanan sesenta. Despues di su carera 
den enseñansa (Docente Spaño, Direc- 
tor di Augustinus College na San Nico- 
las) el a dedica su mes completamente 
na skirbimento di buki. 

Mainta 


E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona" 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta connpletamente 

DIGITAL 





















